**ΥΠ’ ΑΡΙΘΜ. 32/15-12-2020**

**ΑΠΟΦΑΣΗ ΟΛΟΜΕΛΕΙΑΣ Ε.Ο.Ε.**

**ΠΕΡΙ**

**«ΚΑΤΑΘΕΣΗΣ ΧΡΗΜΑΤΙΚΟΥ ΠΑΡΑΒΟΛΟΥ ΣΕ ΚΑΤΑΓΓΕΛΙΑ ΕΝΩΠΙΟΝ ΤΗΣ Ε.ΦΙ.Π.Η.Δ.»**

Σύμφωνα με την ως άνω απόφαση της Ολομέλειας της Ε.Ο.Ε. η οποία ενέκρινε τον **Ειδικό Κανονισμό – Κώδικα** της Ε.ΦΙ.Π.Η.Δ. κατ’ εφαρμογή του άρθρου 22 § 3 του ισχύοντος Καταστατικού της Ε.Ο.Ε. με ισχύ από την επομένη της έγκρισής του, στο εξής κάθε καταγγελία που θα κατατίθεται ενώπιον της Ε.ΦΙ.Π.Η.Δ. θα συνοδεύεται, επί ποινή απαραδέκτου, **με χρηματικό παράβολο ύψους χιλίων ευρώ (- 1.000,00 € -)** σύμφωνα με τα οριζόμενα στο άρθρο 74 § 1 του εγκριθέντος Ειδικού Κανονισμού – Κώδικα.

Σχετικά με την ως άνω απόφαση διευκρινίζονται τα ακόλουθα:

👉 Σε περίπτωση δικαίωσης του καταγγέλλοντος το παράβολο επιστρέφεται ενώ στην αντίθετη περίπτωση καταπίπτει υπέρ της Ε.Ο.Ε..

👉 Πειθαρχικά όργανα αθλητικών Ομοσπονδιών, Ενώσεων, Σωματείων και λοιπών αθλητικών φορέων που επιβάλλουν ως παρεπόμενη ποινή, την παραπομπή στην Ε.ΦΙ.Π.Η.Δ., σε φυσικά πρόσωπα είτε ως άτομα είτε ως μέλη Νομικών Προσώπων που παραβίασαν τις διατάξεις περί Φιλάθλου Πνεύματος ως αυτές προβλέπονται στον Ειδικό Κανονισμό – Κώδικα της, **ΑΠΑΛΛΑΣΣΟΝΤΑΙ** της υποχρέωσης καταβολής του εν λόγω χρηματικού παράβολου.

👉 **ΑΠΑΛΛΑΣΣΟΝΤΑΙ** επίσης της υποχρέωσης καταβολής του εν λόγω χρηματικού παράβολου τα αρμόδια όργανα του Υφυπουργείου Πολιτισμού – Αθλητισμού (Υπουργός, Υφυπουργός, Γ.Γ.α.) όπως και τα μέλη της Ε.Ο.Ε. τα οποία στο πλαίσιο της άσκησης των καθηκόντων τους, καταθέτουν καταγγελία εναντίον προσώπων, φυσικών ή μελών Νομικών Προσώπων, που παραβίασαν τις διατάξεις περί Φιλάθλου Πνεύματος ως αυτές προβλέπονται στον Ειδικό Κανονισμό – Κώδικα της Ε.ΦΙ.Π.Η.Δ..

**Με εντολή Ολομέλειας**

**ΜΑΝΩΛΗΣ Γ. ΚΟΛΥΜΠΑΔΗΣ**

**Γ.Γ. Ε.Ο.Ε.**